Boer en gesin as gyselaars aangehou aan Wes-Rand | Landbou
Sowat nege swaar gewapende mans het 'n boer en sy gesin Vrydag op hul plaas by Westonaria aan die Verre-Wes-Rand as gyselaars aangehou.
Netwerk24 berig mnr. Paul da Cruz (53), sy vrou, Karen (47), en hul vier kinders – drie dogters en 'n seun tussen die ouderdom van 6 en 18 jaar oud – was almal tydens die aanval tuis. Die aanvallers het gedreig om die kinders te verkrag as nie aan hul eise voldoen is nie.
Da Cruz het aan Netwerk24 vertel 'n bakkie met vyf insittendes het Vrydag omtreeks 10:30, kort nadat hy en sy werkers by die huis weg is, op die plaaswerf stilgehou. Die bestuurder het gevra om met sy vrou te praat en het dadelik 'n vuurwapen op haar gerig.
Vier ander mans in nog 'n voertuig het hulle toe by die ander aanvallers aangesluit. Da Cruz is oorval toe hy later by die huis kom. Die aanvallers het die huis omgekeer op soek na geld en het 'n groot aantal vuurwapens, asook twee skootrekenaars gesteel.
DieGroblersdal-polisie ondersoek tans die moord van die 28-jarige Raymond Gerold Papabavlou. Brig. Motlafela Mojapelo, polisiewoordvoerder, sê Papabavlou se lyk met verskeie skietwonde is Maandag omstreeks 00:30 in 'n plaashuis op die Frischgewagt-plaas tussen Stoffberg en Groblersdal gevind.
Mojapelo sê nadat die polisie na die toneel ontbied is, was Papabavlou se vrou en ander lede van die gemeenskap reeds op die toneel. Sy lykis in die huis gevind.